**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍՈՒՑՉԻ ՕՐՎԱ ՕՐՎԱ ԿԱՊԱԿՑՈՒԹՅԱՄԲ**

Սիրելի՛ ուսուցիչներ,

Շնորհավորում եմ Ձեզ Ուսուցչի օրվա առթիվ։ Ձեր ամուր գիտելիքը, անխոնջ նվիրումը և սերը երեխաների հանդեպ մեր հասարակության ու ապագայի զարգացման կարևոր հիմքն են։ Դուք ոչ միայն գիտելիքներ եք փոխանցում, այլև ձևավորում եք երեխաների արժեհամակարգը, ոգեշնչում՝ նոր նպատակների հասնելու և կյանքի դժվարությունները հաղթահարելու համար։

Շնորհավորում եմ մեր համայնքի բոլոր ՀՈԱԿ-ների ուսուցիչներին ու դաստիարակներին, ինչպես նաև բոլոր այն աշխատակիցներին, ովքեր իրենց գիտելիքներով, ջանքով ու հոգատարությամբ կրթում և դաստիարակում են մեր սերունդներին՝ պատրաստելով նրանց կյանքի դասերին ու ապագային։ Շնորհակալություն ձեր անգնահատելի նվիրումի համար։ Համայնքը մշտապես գնահատում է Ձեր աշխատանքը և կարևորությունը մեր համայնքի համար։

Թող այս օրը լինի գնահատանքի ու երախտագիտության առիթ, իսկ յուրաքանչյուր հաջորդ օրը լի լինի նոր գաղափարներով, ստեղծագործական էներգիայով և հաջողություններով։

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***